**Общинска избирателна комисия Кирково**

**РЕШЕНИЕ  
№ 168-МИ  
 Кирково, 15.07.2022**

**ОТНОСНО**: Прекратяване на пълномощията на кмет на кметство с. Фотиново и сезиране на ЦИК за насрочване на частични избори за кмет на кметство Фотиново, общ. Кирково.

На 12.07.2022 г. в Общинска избирателна комисия /ОИК/ – Кирково е постъпило писмо с вх. № 75/12.07.2022 г. от  г-н Шинаси Сюлейман - кмет на община Кирково, с което до ОИК – Кирково е изпратен препис-извлечение от акт за смърт на Сунай Исмет Сали, издаден на 11.07.2022 г. От приложения препис-извлечение от акт за смърт се установява, че Сунай Исмет Сали е починал на 06.07.2022 г. Същият е бил избран за кмет на кметство с. Фотиново, община Кирково на последните местни избори, проведени на 27 октомври 2019 година.

Съгласно чл. 42, ал. 1, т. 13 от Закона за местното самоуправление и местната администрация /ЗМСМА/ пълномощията на кметовете се прекратяват предсрочно при смърт. Компетентният орган да приеме решение за предсрочно прекратяване на пълномощията е съответната Общинска избирателна комисия – чл. 42, ал. 4 от ЗМСМА.

С оглед на гореизложеното и на основание чл. 42, ал. 1, т. 13 и ал. 4 от ЗМСМА, чл. 87, ал. 1, т. 34 от Изборния кодекс и във връзка с т. 5.1 от Решение № 1133/14.04.2022 г. на Централната избирателна комисия,  ОИК – Кирково,

**РЕШИ:**

**КОНСТАТИРА И ОБЯВЯВА** предсрочното прекратяване на пълномощията на Сунай Исмет Сали с ЕГН ……… като кмет на кметство с. Фотиново, община Кирково, област Кърджали за мандат 2019-2023 год., поради настъпила смърт на 06.07.2022 г.

АНУЛИРА удостоверението за избор на кмет на кметство с. Фотиново, издадено на Сунай Исмет Сали с ЕГН ……...

На основание чл. 463, ал. 2 от Изборния кодекс препис от решението, да се изпрати на Централната избирателна комисия в три дневен срок от приемането му, заедно с документа установяващ основанието за предсрочното прекратяване на пълномощията на кмет на кметство.

Препис от решението, да се изпрати на Председателя на Общински съвет – Кирково.

На основание чл. 42, ал. 5 от ЗМСМА решението не подлежи на оспорване и влиза в сила незабавно след обявяването му.

Председател:

Стефан Митков Радионов

Секретар:

Детелина Пламенова Попова